wickkiey/tamil-wikipedia-chunked huggingface dataset:
# கட்டபஞ்சாயத்து (திரைப்படம்)

## நடிகர்கள்

- கார்த்திக் ராஜதுரையாக
- கனகா செண்பகமாக
- கவுண்டமணி
- சின்னா தம்பியாக செந்தில்
- ராதா ரவி கதிரவேல்லாக
- சின்னதுரையாக பொன்வண்ணன்
- வி.கே. ராமசாமி
- ராமதுரையாக ரவிச்சந்திரன்
- பொன்னசாகி நாச்சியாராக ஸ்ரீவித்யா
- பார்வதியாக பாரதிவிஷ்ணுவர்தன்
- மல்லிகாவாக அனுஷா
- கதிர்வேலின் தந்தையாக ரவீராஜ்
- ராஜ்கிருஷ்ணா
- சுப்புயாவாக கருப்பு சுப்பையா
- ராமசாமியாக திருப்பூர் ராமசாமி
- கிராம மருத்துவராக ஜோக்கர் துலாசி
- கோவை செந்தில்
- கிராமவாசியாக செல்லதுரை
- கிருஷ்ணமூர்த்தியாக விஜய் கணேஷ்
- சரசுவாக சந்திரகலா
- சிறப்புத் தோற்றத்தில் கவிதாஸ்ரி
# கட்டபஞ்சாயத்து (திரைப்படம்)

## ஒலிப்பதிவு

இந்தத் திரைப்படத்திற்க்கு இசையமைப்பாளர் இளையராஜா இசையமைத்தார்.
# உலக சாதனை

**உலக சாதனை** (*world record*) என்பது உலகளாவிய வகையில் ஒரு சிறந்த திறன், விளையாட்டு அல்லது பிற வகையான செயல்பாடுகளில் இதுவரை பதிவு செய்யப்படாத மற்றும் அதிகாரப்பூர்வமாக சரிபார்க்கப்படாத ஒன்றை செய்வதாகும். *கின்னஸ் உலக சாதனைகள்* புத்தகம் பலரின் குறிப்பிடத்தக்க சாதனைகளை ஒன்றிணைத்து வெளியிடுகிறது.
# உலக சாதனை

## கலாச்சாரம்

மலேசியாவில் உலக சாதனை படைப்பது என்பது ஒரு தேசப்பற்றாகப் பார்க்கப்படுகிறது.
# ரஜ்னி பாட்டீல்

**ரஜ்னி பாட்டீல்** (Rajni Patil) 5 டிசம்பர் 1958) இவர் இந்திய தேசிய காங்கிரசை பிரதிநிதித்துவப்படுத்தும் ஓர் இந்திய அரசியல்வாதியாவார். இவர் தற்போது இமாச்சலப் பிரதேசத்திற்கான அகில இந்திய காங்கிரசு கமிட்டி பொறுப்பாளராக உள்ளார். இவர் நாடாளுமன்ற உறுப்பினராக இருந்தார். மாநிலங்களவையில் மகாராட்டிராவை பிரதிநிதித்துவப்படுத்தினார் (இந்தியப் நாடாளுமன்றத்தின் மேல்சபை). விலாஸ்ராவ் தேஷ்முக் இறந்த பின்னர் 2013 ல் நடந்த மாநிலங்களவை இடைத்தேர்தலில் இவர் போட்டியின்றி தேர்ந்தெடுக்கப்பட்டார்.  
மாநிலங்களவையில் இவரது செயல்பாடுகள் இவருக்கு சிறந்த அறிமுக நாடாளுமன்ற விருது பெற்றுத் தந்தது. இவர் 1996 இல் பீடு நகரிலிருந்து மக்களவைக்கு (இந்திய நாடாளுமன்றத்தின் கீழ் சபை) தேர்ந்தெடுக்கப்பட்டார். 2005 ஆம் ஆண்டில், இவர் மத்திய சமூக நல வாரியத்தின் தலைவராக தேர்ந்தெடுக்கப்பட்டார்.  
நியூயார்க்கில் உள்ள ஐக்கிய நாடுகள் அவையின் தலைமையகத்தில் பெண்களின் நிலை குறித்து ஐ.நா ஆணையத்தின் 49 வது அமர்வில் இவர் இந்தியாவை பிரதிநிதித்துவப்படுத்தினார். இந்திய தேசிய மாணவர் ஒன்றியத்தில் கல்லூரியில் மாணவர் அரசியல் தலைவராக இருந்தார். 1992 இல் ஜில்லா பரிஷத்துக்கு தேர்ந்தெடுக்கப்பட்டதன் மூலம் தேர்தல் அரசியலில் தனது வாழ்க்கையைத் தொடங்கினார்.
# டங்ஸ்டன் எஃகு

**டங்ஸ்டன் எஃகு** என்பது டங்ஸ்டனை அதன் கலப்புலோக இயைபில் ஒன்றாகக் கொண்டிருக்கும் எஃகு ஆகும். இவ்வாறான கலப்புலோகமானது பெரும்பாலும் இந்த தனிமத்தின் முன்னிலையிலிருந்து பெறப்பட்ட பண்புகளைக் (கலப்புலோகத்தில் உள்ள வேறு எந்த ஒரு தனிமத்தை விடவும்) கொண்டுள்ளது. பொதுவான உலோகக்கலவைகள் எடையால் 2% முதல் 18% டங்ஸ்டனையும் சிறிய அளவிலான மாலிப்டினம் மற்றும் வனேடியம் ஆகியவற்றையும் கொண்டுள்ளன. இவ்வகையான கலப்புலோகங்கள் குறிப்பிடத்தக்க அளவு வெப்பம், அரிமானம் மற்றும் குறைவான தேய்மானம் கொண்டதாக இருக்கின்றன. எஃகு கலப்புலோகத்தை உருவாக்கப் பயன்படுத்தப்படும் மிகப் பழமையான தனிமக்கூறுகளில் டங்ஸ்டனும் ஒன்றாகும். இது மிகவும் கடினமான கார்பைடு மற்றும் இரும்பு டங்ஸ்டைட்டை உருவாக்குகிறது . இருப்பினும், அதிக அளவிலான டங்ஸ்டன் உள்ளடக்கமானது உடையக்கூடிய தன்மையை ஏற்படுத்துகிறது. வளையக்கூடிய தன்மைக்குப் பதிலாக உடையும் தன்மையை உண்டாக்குகிறது. அனைத்து டங்ஸ்டன் எஃகுகளுக்கான SAE குறியீடு 7XXX வடிவத்தில் 7 என்ற எண்ணிலிருந்து தொடங்கி நான்கு எண்களைக் கொண்டுள்ளது.  
மீ நுண் துளை உளிகள், நீண்ட ஆயுள் உடைய சுய-கூர்மைப்படுத்தும், சுழலும் வெட்டும் கத்திகள் மற்றும் ஏவுகலன் பொறி முனைகள் போன்ற பல பயன்பாடுகளுக்கு டங்ஸ்டன் எஃகு பயன்படுத்தப்படுகிறது.
# அன்பில் மகேஷ் பொய்யாமொழி

**அன்பில் மகேஸ் பொய்யாமொழி** (*Anbil Mahesh Poyyamozhi*) என்பவர் இந்திய அரசியல்வாதியும் மற்றும் தமிழக சட்டமன்ற உறுப்பினரும் பள்ளிக் கல்வித் துறை அமைச்சரும் ஆவார்.
# அன்பில் மகேஷ் பொய்யாமொழி

## இளமையும் கல்வியும்

மகேஸ் பொய்யாமொழி, திருச்சிராப்பள்ளி ஈ. ஆர். மேல்நிலைப் பள்ளியில் பள்ளிப்படிப்பை முடித்தார். பின்னர் ஏப்ரல் 2001இல் திருச்சிராப்பள்ளி பிஷப் ஹீபர் கல்லூரியில் கணினி பயன்பாட்டியலில் முதுநிலைப் படிப்பை முடித்தார். பத்தாண்டுகள் பல்வேறு தகவல் தொழில்நுட்பத் துறைகளில் மென்பொருள் உருவாக்குநராகப் பணியாற்றிய பிறகு, திமுக கட்சியில் சேர்ந்தார்.
# அன்பில் மகேஷ் பொய்யாமொழி

## அரசியல்

பொய்யாமொழி அவர்கள் திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினர் அன்பில் பொய்யாமொழியின் மூத்த மகனும், முன்னாள் திராவிட முன்னேற்றக் கழகத்தின் (திமுக) அமைச்சர் அன்பில் ப. தர்மலிங்கத்தின் பேரனுமாவார். இவரின் சித்தப்பா அன்பில் பெரியசாமியும் ஓர் அரசியல்வாதி ஆவார். திராவிட முன்னேற்றக் கழகத்தின் இளைஞரணிச் செயலாளரும், சேப்பாக்கம் சட்டமன்றத் தொகுதியின் உறுப்பினர் உதயநிதி ஸ்டாலினின் நண்பரும் ஆவார். இரு குடும்பங்களுக்கு இடையே பல பதின்ம ஆண்டுகளாக நீடிக்கும் நட்பு தாத்தா அன்பில் பி. தர்மலிங்கம், மு. கருணாநிதி காலம் தொடங்கி தந்தை அன்பில் பொய்யாமொழி, மு.க.ஸ்டாலின், இப்போது மகன்கள் அன்பில் மகேஷ் பொய்யாமொழி மற்றும் உதயநிதி ஸ்டாலின் என மூன்று தலைமுறைகளாக அறியப்படுகிறது.  
2016-ஆம் ஆண்டு நடைபெற்ற தமிழக சட்டசபைக்கான தேர்தலில் திருவெறும்பூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டுத் தமிழக சட்டமன்ற உறுப்பினராகத் தேர்ந்தெடுக்கப்பட்டார். திமுகவின் திருச்சி தெற்கு மாவட்டச் செயலாளராகவும் உள்ளார்.  
2021-ஆம் ஆண்டு ஏப்ரல் ஆறாம் தேதி நடைபெற்ற 16-ஆவது தமிழ்நாடு சட்டப்பேரவைத் தேர்தலில் மீண்டும் திருவெறும்பூர் தொகுதியில் இரண்டாவது முறையாகப் போட்டியிட்டுச் சட்டமன்ற உறுப்பினராகத் தேர்வு செய்யப்பட்டார். திராவிட முன்னேற்றக் கழகத்தின் அமைச்சரவையில் பள்ளிக் கல்வித் துறை அமைச்சராகத் தேர்வு செய்யப்பட்டார். இவர் 2021 மே மாதம் ஏழாம் தேதி அன்று பதவியேற்றார்.  
| தேர்தல்கள் | தொகுதி | கட்சி | முடிவு | வாக்கு சதவிகிதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வாக்கு சதவிகிதம் |
| --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2016 | திருவெறும்பூர் | திமுக | 46.98 | டி. கலைச்செல்வன் | அதிமுக | 37.85 |  |
| தமிழ்நாடு சட்டமன்றத் தேர்தல், 2021 | திருவெறும்பூர் | திமுக | 53.48 | ப. குமார் | அதிமுக | 28.27 | } |
# மேக்ரோபிராக்கியம் லமாரே

***மேக்ரோபிராக்கியம் லமாரே (Macrobrachium lamarrei)*** எனும் நன்னீர் இறாலானது பொதுவாக **இந்திய மீசை இறால்**, **குஞ்சோ ஆற்று இறால்** என அறியப்படுகிறது. இந்த நன்னீர் இறால் இரவாடி வகையினைச் சார்ந்தது. இது நேபாளத்தில் உள்ள பிர்ராட்நகர் பகுதியிலும் காணப்படுகின்றது. இவை இந்தியாவில் குஜராத், தமிழ்நாடு உள்ளிட்ட பல இடங்களில் உள்ள நீர் நிலைகளில் காணப்படுகிறது.
# மேக்ரோபிராக்கியம் லமாரே

## விளக்கம்

*மே. லமாரே*யின் தலை மார்புப் பகுதி நுரை வெண்மையிலிருந்து பழுப்பு வெள்ளையுடன் பச்சை கலந்த பழுப்பு நிறத்தில் காணப்படும். ரும் ஆண் இறால் ஒன்றின் நீளம் சுமார் 80&nbsp;மிமீ வரை இருக்கும், இது பெண் இறாலில் 75&nbsp;மிமீ ஆக இருக்கும். இந்த இறாலின் தலைகூர் நீட்சியில் முதுகு பக்கத்தில் 7-9 பற்களும், எதிர் புறத்தில் 5-8 பற்களும் காணப்படும்.  
இளம் மற்றும் முதிர் இறால்கள் அனைத்து உண்ணி வகையினைச் சார்ந்ததாகும். இவை பாசிகள், மிதவை உயிரினங்கள், பிற இறால்களின் சிறிய தசை துண்டுகளை உண்ணுகின்றன. இறால்களின் குஞ்சுகள் விலங்கு உணவினை உண்ணுகின்றன.
# மேக்ரோபிராக்கியம் லமாரே

## விளக்கம்

### நடத்தை

பிற இறால்களைப்போல் இவை அளவு மாறுபாடுடையன தங்களுக்குள் சண்டையிடுவதில்லை. ஆனால் இறால்கள் வலிமைக் குன்றி இறக்க நேரிடும் போது ஏனைய இறால்கள் அவற்றை தங்கள் உணவாக உண்ணுகின்றன.
# சுசாந்த் சிங் ராஜ்புத்

**சுஷாந்த் சிங் ராஜ்புத்** (21 ஜனவரி 1986 - 14 ஜூன் 2020 ) இந்தி சினிமாவில் பங்களித்தமைக்காக மிகவும் பிரபலமான ஒரு இந்திய நடிகர் ஆவார். ராஜ்புத் தொலைக்காட்சித் தொடர்களில் நடிப்பதன் மூலம் தனது நடிப்புத் தொழில் வாழ்க்கையைத் தொடங்கினார். அவரது முதல் நிகழ்ச்சி ஸ்டார் *பிளஸின்* காதல் நாடகம் *கிஸ் தேஷ் மே ஹை மெரா தில்* (2008) ஆகும். அதைத் தொடர்ந்து ஜீ டிவியின் சோப் ஓபரா *பவித்ரா ரிஷ்டா* (2009–2011) தொடரில் நடித்தார்.  
ராஜ்புத் தனது திரைப்பட அறிமுத்தை 2013 ஆம் ஆண்டில் *கை போ சே!* திரைப்படம் மூலமாகத் தொடங்கினார். பின்னர் அவர் காதலும் நகைச்சுவையும் கலந்த சுத் தேசி ரொமான்ஸ் (2013) திரைப்படத்திலும் மற்றும் பெயரிலேயே “துப்பறியும்“ எனத் தொடங்கும் திகிலூட்டும் திரைப்படமான *துப்பறியும் பியோம்கேஷ் பக்ஷி!* (2015) -இலும் நடித்தார். அவரது அதிக வசூல் தந்த வெளியீடுகளில் ஒன்றான, நையாண்டித்தனமான நகைச்சுவைத் திரைப்படமான *பி.கே* (2014) இல் துணை கதாபாத்திரத்தில் நடித்தார். அதைத் தொடர்ந்து விளையாட்டு வீரர் மகேந்திர சிங் தோனியின் வாழ்க்கை வரலாற்றினை அடிப்படையாகக் கொண்ட *எம்.எஸ். தோனி: தி அன்டோல்ட் ஸ்டோரி* (2016) என்ற திரைப்படத்தில் நடித்தார். இத்திரைப்படத்தில் நடிப்பிற்காக, சிறந்த நடிகருக்கான **பிலிம்பேர் விருது**க்கான முதல் பரிந்துரையைப் பெற்றார். ராஜ்புத் வணிக ரீதியாக வெற்றிகரமான படங்களான *கேதார்நாத்* (2018) மற்றும் *சிச்சோர்* (2019) படங்களில் நடித்தார். அவரது கடைசி படம், *தில் பெச்சாரா* (2020), இவரது மரணத்திற்குப் பின் ஹாட்ஸ்டாரில் வெளியிடப்பட்டது.  
இந்தியாவின் மத்திய திட்டக்குழுவுக்கு மாற்றாக மத்திய அரசால் அமைக்கப்பட்டுள்ள ஒரு குழுவான நிதி ஆயோக், மகளிர் தொழில் முனைவோருக்கான தளத்தினை முன்னெடுப்பதற்கான பணிக்காக இவரை ஒப்பந்தம் செய்தது. திரைப்படத்தில் நடிப்பது மற்றும் அறிவுசார் வளத்திற்கு பொறியியல் தொழில்நுட்பத் திறனால் வலுவூட்டப்பட்ட அறிவுசார் வளங்களின் மூலம் சமூக பொருளாதார மேம்பாட்டில் மாற்றம் கொண்டு வருவதற்கான ஆயத்தங்களில் ஈடுபட்டது தவிர சுசாந்த் சிங் மாணவர்களுக்கு உதவக்கூடிய பணிகளையும் செய்து வந்தார்.
# சுசாந்த் சிங் ராஜ்புத்

## ஆரம்பகால வாழ்க்கை மற்றும் கல்வி

சுஷாந்த் சிங் ராஜ்புத் பீகார் மாநிலத்தில் பாட்னாவில் கிருஷ்ண குமார் சிங் மற்றும் உஷா சிங் ஆகியோருக்கு பிறந்தார். தன் உடன்பிறந்த 5 பேரில் இவர் தான் இளையவர் ஆவார். இவரது செல்லப்பெயர் **குல்ஷன்**ஆகும். அவரது நான்கு சகோதரிகளில் ஒருவரான மிட்டு சிங் மாநில அளவிலான கிரிக்கெட் வீரராக மாறுவார். 2002 ஆம் ஆண்டில் அவரது தாயார் இறந்ததைத் தொடர்ந்து அவரது குடும்பம் டெல்லிக்கு குடிபெயர்ந்தது, அங்கு ராஜ்புத் தனது பள்ளிப் படிப்பை குலாச்சி ஹன்ஸ்ராஜ் மாதிரி பள்ளியில் தொடர்ந்தார். அவருக்கு டெல்லி பொறியியல் கல்லூரியில் (பிறகு டெல்லி தொழில்நுட்பப் பல்கலைக்கழகம் என்று பெயர் மாற்றப்பட்டது)இயந்திரப் பொறியியல் பிரிவில் இளங்கலைப் பொறியியல் பட்டம் படிக்க சேர்க்கை கிடைத்தது. ராஜ்புத்தின் கூற்றுப்படி, அவருக்கு பொறியியல் மீது எந்த ஆர்வமும் இல்லை, ஆனால் அவரது குடும்பத்தினர் அவருக்கு வேறு வாய்ப்புகளைத் தரவில்லை, அது அவரை அதிருப்திக்குள்ளாக்கியது. அதற்குப் பதிலாக அவர் ஒரு விண்வெளி வீரராகவோ அல்லது ஒரு விமானப்படை விமானியாகவோ மாற விரும்பினார், ஆனால், பாலிவுட்டில் ஆர்வமாக இருந்தார்.ஷாருக்கானின் இரசிகராகவும் இருந்தார்.
# சுசாந்த் சிங் ராஜ்புத்

## தொழில் வாழ்க்கை

### 2006 - 2011: ஆரம்ப கால தொழில் வாழ்க்கை மற்றம் தொலைக்காட்சித் தொடர்களில் நடிப்பு

டெல்லி பொறியியல் கல்லூரியில் தனது படிப்பின் போது, ராஜ்புத் ஷியாமக் தாவர் என்ற நடன அமைப்பாளரின் நடன வகுப்புகளில் தன்னை இணைத்துக் கொண்டார். ராஜ்புத் பின்னர் அந்த அனுபவம் தன்னை மரபு சார்ந்த எண்ணங்கள் மற்றும் மனப்பான்மைகளிலிருந்து விடுவிப்பதாகக் கண்டதாகவும், அதை எப்போதும் நிரந்தரமாகச் செய்ய விரும்புவதாகவும் கூறினார். தூம் 2 திரைப்படத்தின் தூம் எகெய்ன் பாடலில் பின்னணி நடனக் கலைஞராக ஆடியது, 2006 ஆம் ஆண்டு நடைபெற்ற பொதுநலவாய விளையாட்டுப் போட்டிகள் நிறைவு விழாவில் ஐஸ்வர்யா ராயின் நடனக்குழுவில் ஆடியது ஆகியவை அவரை குறிப்பிடத்தக்க அளவில் நினைவில் வைத்துக்கொள்ள உதவியது. 2006 ஆம் ஆண்டில், பொறியியல் பட்டப்படிப்பின் நான்காம் ஆண்டில் கல்வியில் இருந்து தன்னை விடுவித்துக் கொண்டு, கலைத்துறையில், நடிகராகத் தனது தொழிலைத் தொடங்கினார். புது தில்லியிலிருந்து மும்பைக்குச் சென்ற ராஜ்புத் மும்பை திரைத்துறையில் கிடைத்த சிறு சிறு வெவ்வேறு வேலைகளைச் செய்து கொண்டே தனக்கு நடிப்பதற்கு கிடைத்த சிறு சிறு பாத்திரங்களை ஏற்று நடிக்கவும் தொடங்கினார். மும்பையில் ராஜ்புத் நாதிரா பப்பரின் நாடகக்குழுவான ஏக்ஜுட்டில் சேர்ந்தார். இந்தக் குழுவோடு அவர் இரண்டரை காலம் தொடர்ந்து இணைந்திருந்தார்.
# சுசாந்த் சிங் ராஜ்புத்

## திரைப்படங்களின் பட்டியல்

### திரைப்படங்கள்

| படத்தின் பெயர் | ஆண்டு | கதாபாத்திரத்தின் பெயர் | குறிப்புகள் | மேற்கோள்கள் |
| --- | --- | --- | --- | --- |
# இந்தியப் படைத்துறைக் கல்விக்கூடம்

**இந்தியப் படைத்துறைக் கல்விக்கூடம்** (*Indian Military Academy*) (*IMA*) இந்திய இராணுவ அதிகாரிகளுக்கு பயிற்சி வழங்கும் நிறுவனம் ஆகும். உத்தரகாண்ட் மாநிலத்தின் டேராடூன் நகரத்தில், 1932 இல் இந்த இராணுவ அகாதமி 1,400 ஏக்கர்கள் (5.7 km²) பரப்பளவில் நிறுவப்பட்டது. தற்போது இந்த இராண்வ அகாதாமியில் ஆண்டிற்கு 1,650 மாணவப்படையினர் இராணுவப் பயிற்சி பெறுகின்றனர். இங்கு பயிற்சி முடித்தவர்களுக்கு இந்திய இராணுவத்தின் தரைப்படையில் லெப்டினன்ட் எனும் இராணுவ அதிகாரி பதவி வழங்கப்படுகிறது.  
இந்திய இராணுவ அகாதமியில் படித்த முன்னாள் மாணவர்களில், முதன் முதலாக பரம் வீர் சக்கரம் விருது பெற்றவர் சோம்நாத் சர்மா ஆவார். மேலும் இந்த அகாதாமியில் படித்த சாம் மானேக்சா இந்திய இராணுவத்தின் முதல் பீல்டு மார்ஷல் பதவியைப் பெற்றவர் ஆவார். இந்த அகாதமியில் படித்தவர்களில் 17 இந்திய இராணுவ அதிகாரிகள் அசோகச் சக்கரமும், 84 பேர் மகா வீர் சக்கரமும், 41 பேர் கீர்த்தி சக்கரமும், 73 பேர் மிலிட்டரி கிராஸ் விருதுகளை பெற்றுள்ளனர். மேலும் இந்த அகாதமியில் பயின்றவர்கள் இராணுவ ஜெனரல்களாகவும், அரசியல்வாதிகளாக உள்ளனர். இந்த அகாதாமியில் ஆப்கானித்தான், சிங்கப்ப்பூர், சாம்பியா, மலேசியா போன்ற வெளிநாட்டு மாணவர்களும் பயிற்சி பெற்றுள்ளனர்.
# இந்தியப் படைத்துறைக் கல்விக்கூடம்

## அகாதமியின் புகழ்பெற்ற முன்னாள் மாணவர்கள்

இந்திய இராணுவ அகாதமி படித்த முன்னாள் மாணவரான சாம் மானேக்சா இந்திய இராணுவத்தின் முதல் பீல்டு மார்ஷல் எனும் உயர்ந்த பதவியை வகித்தவர். மேலும் இந்திய இராணுவத்தின் மிக உயரிய பரம் வீர் சக்கர விருதினை இது வரை நான்கு பேர் பெற்றுள்ளனர். அவர்கள்:
1. சோம்நாத் சர்மா
1. குர்பச்சன் சிங் சலாரியா
1. அருண் கேதார்பால்
1. விக்கிரம் பத்ரா
# இந்தியப் படைத்துறைக் கல்விக்கூடம்

## இதனையும் காண்க

- இந்திய தேசியப் பாதுகாப்புப் பல்கலைக்கழகம்
- இராணுவ அதிகாரிகளுக்கான கல்லூரி
- தேசிய பாதுகாப்பு அகாதமி
- தேசியப் பாதுகாப்புக் கல்லூரி
- புனே இராணுவ மருத்துவக் கல்லூரி
- அதிஉயர் மலை போர்ப் பயிற்சிப் பள்ளி
- சைனிக் பள்ளிகள்
- இந்திய தேசிய இராணுவக் கல்லூரி
# மகாதாஜி சிந்தியா

**மகாதாஜி சிந்தியா** (Mahadaji Shinde) (3 திசம்பர் 1730-12 பிப்ரவரி 1794) **மகாத்ஜி சிந்தியா** அல்லது மஹாதாஜ் சிந்தியா என்றும் அழைக்கப்படும் இவர் ஓர் மராட்டிய அரசியல்வாதியும், மத்திய இந்தியாவில் உஜ்ஜைனின் ஆட்சியாளராக இருந்தார். இவர் சிந்தியா வம்சத்தின் நிறுவனர் இரனோஜி ராவ் சிந்தியாவின் ஐந்தாவது மற்றும் இளைய மகன் ஆவார்.
# மகாதாஜி சிந்தியா

## வட இந்தியாவில் மராட்டியம் உயிர்த்தெழுதல்

1761 ஆம் ஆண்டு மூன்றாம் பானிபட் போருக்குப் பிறகு வட இந்தியாவில் மராட்டிய சக்தியை மீண்டும் உயிர்ப்பிப்பதில் இவர் முக்கியப் பங்கு வகித்தார். மேலும் மராட்டியப் பேரரசின் தலைவரான பேஷ்வாவின் நம்பகமான தளபதியாக உயர்ந்தார். முதலாம் மாதவராவுடனும், நானா பட்நாவிசுடனும் சேர்ந்து, மராட்டியத்தை உயிர்த்தெழுதச் செய்த மூன்று தூண்களில் இவரும் ஒருவர். குவாலியர் இவரது ஆட்சியின் போது, மராட்டிய பேரரசின் முன்னணி மாநிலமாகவும், இந்தியாவின் முன்னணி இராணுவ சக்திகளில் ஒன்றாகவும் ஆனது. 1771 ஆம் ஆண்டில் இரண்டாம் ஷா ஆலத்துடன் தில்லிக்குச் சென்றபின், தில்லியில் முகலாயர்களை மீட்டெடுத்து, பேரரசின் அரசப் பிரதிநிதியானார். இவர் சென்விசுகளை தனது முதன்மை ஆலோசகரளாக நியமித்துக் கொண்டார்.  
இவர் மதுராவில் ஜாட்களின் சக்தியை நிர்மூலமாக்கினார். 1772-73 காலப்பகுதியில் இவர் ரோகில்கண்ட்டில் பஷ்தூன் ரோகில்லாக்களின் சக்தியை அழித்து நஜிபாபாத்தை கைப்பற்றினார். முதல் ஆங்கிலேய-மராத்தியப் போரின் போது இவரது பங்கு மராட்டிய தரப்பிலிருந்து மிகப் பெரியது. ஏனெனில் இவர் வாட்கான் போரில் ஆங்கிலேயர்களைத் தோற்கடித்தார். இதன் விளைவாக வாட்கான் உடன்படிக்கை ஏற்பட்டது. மீண்டும் மத்திய இந்தியாவில், தனி ஒருவராகபேஷ்வாவிற்கும், ஆங்கிலேயர்களிடையே சமரசம் செய்து வைத்தார். இதன் விளைவாக 1782 இல் சல்பாய் உடன்படிக்கை ஏற்பட்டது. 1782–83 ஆம் ஆண்டில், இவர், மகமூத் ஷா அப்தாலியை தோற்கடித்து சோம்நாத் கோவிலில் இருந்து எடுக்கப்பட்ட மூன்று வெள்ளி வாயில்களை வெற்றிகரமாக லாகூரிலிருந்து மீண்டும் சோம்நாத்துக்கு கொண்டு வந்தார். குசராத்தின் பூசாரிகளும், அப்போதைய ஆட்சியாளர் கெய்க்வாட்டும் இக்கதவுகளை சோம்நாத் கோவிலில் அனுமதிக்க மறுத்த பின்னர், இந்த வெள்ளி வாயில்கள் உஜ்ஜைன் கோவில்களில் வைக்கப்பட்டன. இன்று அவை இந்தியாவின் மகாகாலேசுவர் ஜோதிர்லிங்கம், உஜ்ஜைனின் கோபால் மந்திர் ஆகிய இரண்டு கோவில்களில் காணப்படுகின்றன.  
1787 ஆம் ஆண்டில் இவர் இராஜபுதனத்தை ஆக்கிரமிக்க முயன்றார். ஆனால் இவரை லால்சாட்டில் ராஜபுத்திர படைகள் விரட்டியடித்தன. 1790 ஆம் ஆண்டில் பதான், மெர்டா ஆகிய போர்களில் சோத்பூரிலும், செய்ப்பூரிலும் இராஜபுத்திரர்களை தோற்கடித்தார்.
# மகாதாஜி சிந்தியா

## சல்பாய் ஒப்பந்தம்

பிரித்தானிய தோல்வியின் பின்னர், வாரன் ஹேஸ்டிங்ஸ் ஒரு புதிய ஒப்பந்தத்தை முன்மொழிந்தார். இது பேஷ்வாவிற்கும் பிரிட்டிசாருக்கும் இடையே சவாய் மாதவராவ் பேஷ்வாவாக அங்கீகரிக்கப்பட்டு இரகுநாத்ராவிற்கு ஓய்வூதியம் வழங்கியது. இந்த ஒப்பந்தத்தின் மூலம் யமுனாவிற்கு மேற்கே சிந்தியாவின் அனைத்து பிரதேசங்களுக்கும் திரும்பக் கிடைத்தது. இதன் மூலம் படைகள் உஜ்ஜைனுக்கு திரும்பப் பெறப்பட்டது. செயின்ட் ஜெர்மைன்ஸின் என்பவரும் (ஒப்பந்தத்தை பேச்சுவார்த்தை மூலம் நடத்தியவர்) திரு. டேவிட் ஆண்டர்சன் (1750-1825) என்பவரும் இவரது அரசவையில் நியமிக்கப்பட்டனர்.  
முகாத் பிரதேசமாக இருந்த பஞ்சாபையும் இவர் ஆட்சி செய்தார். மேலும் சிஸ்-சட்லெஜ் பிராந்தியத்தின் சீக்கிய சர்தார்களும் பிற அரசர்களும் இவருக்கு கப்பம் செலுத்தினர்.
# மகாதாஜி சிந்தியா

## பின் வரும் வருடங்கள்

இவர் *நயப் வாகில்-உல்-முத்லக்* (முகலாய விவகாரங்களின் துணை அரசப் பிரதிநிதி) ஆனார். மேலும் முகலாயர்கள் இவருக்கு 1784 இல் *அமீர்-உல்-உமாரா* ( அமீர்களின் தலைவர்) என்ற பட்டத்தையும் வழங்கினர்.  
இவரது மற்றொரு சாதனை ஐதராபாத் நிசாம் இராணுவத்தின்மீது ஒரு போரில் இவர் பெற்ற வெற்றியாகும். இந்த போருக்குப் பிறகு வட இந்திய அரசியலில் நிசாம் அரசு ஒரு காரணியாக நின்றுவிட்டது. பின்னர் அது பொதுவாக தக்காணத்தில் தன்னை சுருக்கிக் கொண்டது. 1792 இல் மைசூரின் திப்பு சுல்தானுடன் ஏற்பட்ட சமாதானத்திற்குப் பிறகு, திப்புக்கு எதிராக இயக்கப்பட்ட பிரிட்டிசார், ஐதராபாத்தின் நிசாம், பேஷ்வா ஆகியோருக்கிடையேயான ஒரு ஒப்பந்தத்தை நிறைவு செய்வதைத் தடுக்க இவர் தனது செல்வாக்கை பயன்படுத்தினார்.
# மகாதாஜி சிந்தியா

## மரணமும் மரபும்

: மகாத்ஜி சிந்தியாவுக்கு அர்ப்பணிக்கப்பட்ட நினைவுச் சின்னம்]]
லகேரிப் போருக்குப் பிறகு, தனது அதிகாரத்தின் உச்சத்தில் இருக்கும்போது இவர் 1794 பிப்ரவரி 12 அன்று புனேவுக்கு அருகிலுள்ள வனாவாடியில் உள்ள தனது முகாமில் இறந்தார். இவருக்கு வாரிசுகள் எவருமில்லை. இவருக்குப் பின் இவரது தத்து மகன் தௌலத் ராவ் சிந்தியா ஆட்சிக்கு வந்தார்.  
இவரது ஆங்கில வாழ்க்கை வரலாற்றாசிரியரான கீனி, இவரை 18 ஆம் நூற்றாண்டில் தெற்காசியாவின் மிகப் பெரிய மனிதர் என்று வர்ணித்துள்ளார். வட இந்தியா மீது மராட்டிய மேலாதிக்கத்தை நிலைநாட்ட இவரது பணி முக்கியப் பங்கு வகித்தது.  
புனேவில் உள்ள வனாவாடியில் அமைந்துள்ள "சிந்தியா சத்ரி", இவருக்கு அர்ப்பணிக்கப்பட்ட நினைவுச் சின்னமாகும். இது பிப்ரவரி 12, 1794 அன்று இவர் தகனம் செய்த இடத்தைக் குறிக்கும் ஒரு மண்டபமாகும். ராஜ்புத் கட்டடக்கலை பாணியில் மூன்று மாடி நினைவுச்சின்னம் நகரத்தின் மிக முக்கியமான அடையாளங்களில் ஒன்றாகா திகழ்கிறது.
# மகாதாஜி சிந்தியா

## பிரபலமான கலாச்சாரத்தில்

- 1994 ஆம் ஆண்டில், *தி கிரேட் மராத்தா* என்ற தொலைக்காட்சித் தொடர் இவரது வாழ்க்கையை அடிப்படையாகக் கொண்டு டிடி *நேஷனலில்* ஒளிபரப்பப்பட்டது. இவரது கதாபாத்திரத்தை ஷாபாஸ் கான் என்ற நடிகர் சித்தரித்தார்.
# தாமசு ராபர்ட் போலம்

**தாமசு ராபர்ட் போலம்** (*Thomas Robert Bolam*) 20 ஆம் நூற்றாண்டைச் சேர்ந்த பிரித்தானிய வேதியியலாளர் ஆவார். எடின்பரோ இராயல் கழக உறுப்பினர் என்ற சிறப்பையும் இராணுவப் பதக்கம் பெற்றவர் என்ற சிறப்பும் இவருக்கு உண்டு. 1893 முதல் 1969 வரையிலான காலத்தில் போலம் வாழ்ந்தார்.
# தாமசு ராபர்ட் போலம்

## வாழ்க்கை

1893 ஆம் ஆண்டு செப்டம்பர் மாதம் 7 அன்று பிரிசுடலில் போலம் பிறந்தார். பேர்ஃபீல்டு உயர்தர பள்ளி மற்றும் பிரிசுடலில் உள்ள வணிகர் கூட்டமைப்பு அறக்கட்டளை நடத்தும் பள்ளிகளில் கல்வி பயின்றார். 1914 ஆம் ஆண்ட்டு பிரிசுடல் பல்கலைக்கழகத்தில் இளம் அறிவியல் பட்டம் பெற்றார். முதல் உலகப் போரின் தொடக்கத்தில் போலம் ராயல் பொறியாளர்கள் என்ற இராணுவப் படைப்பிரிவில் சேர்ந்து பிரான்சிலும், பிளாண்டர்சிலும் பணிபுரிந்தார். [அடைப்பிரிவில் சிறப்பான பணிக்புரிந்தமைக்காக போலமிற்கு இராணுவ பதக்கம் வழங்கப்பட்டது. பிரிசுடலுக்குத் திரும்பிய இவர் 1920 ஆம் ஆண்டு அறிவியலில் முதுநிலை பட்டம் பெற்றார்.
எடின்பர்க் பல்கலைக்கழகத்தில் விரிவுரையாளராக பணிபுரியத் தொடங்கி 1930 ஆம் ஆண்டு இதே பல்கலைக்கழகத்தில் முனைவர் பட்டம் பெற்றார்.  
1933 ஆம் ஆண்டில் போலம் எடின்பர்க் ராயல் கழகத்தின் உறுப்பினராகத் தேர்ந்தெடுக்கப்பட்டார். சர் யேம்சு வாக்கர், யேம்சு பிக்கரிங் கெண்டல், ஏர்னசுட்டு போமன் லுத்லாம் மற்றும் லியோனார்ட் தோபின் ஆகியோர் இவரை முன்மொழிந்து ஆதரித்தனர். சங்கத்தின் துணைத் தலைவராக 1959 முதல் 1962 வரை போலம் பணியாற்றினார்.  
இரண்டாம் உலகப் போரில் இவர் எடின்பர்க் விமானப் படையில் பாதுகாவலராகப் பணியாற்றினார்.
1969 ஆம் ஆண்டு சூலை மாதம் 8 அன்று போலம் எடின்பர்க்கில் காலமானார்.
# தாமசு ராபர்ட் போலம்

## குடும்பம்

1926 இல் போலம் மேரி ரசல் மெக்கன்சியை மணந்தார். இவர்களுக்கு குழந்தைகள் இல்லை.
# தாமசு ராபர்ட் போலம்

## வெளியீடுகள்

- *The Donnan Equilibrium* (1932)
# எனமக்கல் ஏரி

**எனமக்கல் ஏரி** (*Enamakkal Lake*) என்பது தென்னிந்திய மாநிலமான கேரளத்தின், திருச்சூர் மாவட்டத்தின் எனமக்கலில் அமைந்துள்ள ஒரு நன்நீர் ஏரி ஆகும். இந்த ஏரி சுமார் 25 சதுர கிலோமீட்டர் பரப்பளவில் உள்ளது. ஏரியின் மேற்குப் பகுதியில், கொச்சி ஆட்சியாளரான சக்தி தம்புரானின் என்னத்தில் உருவான ஒரு குளம் உள்ளது. 1802 இல் மலபார் ஆட்சியருக்கு எழுதிய கடிதத்தில், ஏரியில் உப்பு நீரைக் கட்டுப்படுத்த ஒரு குளத்தை அமைக்க முன்மொழிந்தார். கீச்சேரி ஆறும் வியூர் ஆறும் எனமக்கல் ஏரியுடன் இணைகின்றன.
# ஆரஞ்சி பொய்கை

**ஆரஞ்சி பொய்கை** (*Oranju Poika*) என்பது மான்ட்டேன் மலைகளுக்கு மேலே உள்ள இயற்கை ஏரி ஆகும். இது தென்னிந்திய மாநிலமான, கேரளத்தின், திருவனந்தபுரத்தின் நடுவில் உள்ள குடப்பனகுன்னில் அமைந்துள்ளது,  
ஒரு காலத்தில், இந்த ஏரி 20 முதல் 30 அடி ஆழத்தை கொண்டதாக இருந்தது. மேலும் இதன் நீர்ப்பிடிப்பு பகுதியில் அடர்த்தியான வனப்பகுதி இருந்தது. இருபது ஏக்கர் நிலப்பகுதியை உள்ளடக்கியதாக இருந்தது. மலையின் சுற்றியுள்ள 5 முதல் 10 கி.மீ வரையிலான பகுதிகளின் குளங்கள், கிணறுகள் மற்றும் திருவனந்தபுரத்தை அடைந்த வற்றாத நீரோடைகளுக்கான நீர் வளத்திற்கு ஆதாரமாக இது இருந்தது.
# இந்திய சுதந்திர வானொலி

**இந்திய சுதந்திர வானொலி** (Azad Hind Radio) என்பது ஒரு பிரச்சார வானொலி சேவையாகும். இது சுதந்திரத்திற்காக போராட இந்தியர்களை ஊக்குவிப்பதற்காக 1942 இல் ஜெர்மனியில் நேதாஜி சுபாஸ் சந்திரபோஸ் தலைமையில் தொடங்கப்பட்டது. ஆரம்பத்தில் ஜெர்மனியை மையமாகக் கொண்டிருந்தாலும், அதன் தலைமையகம் தென்கிழக்கு ஆசியாவில் போரின் போக்கைத் தொடர்ந்து சிங்கப்பூருக்கும் பின்னர் யங்கோனுக்கும் மாற்றப்பட்டது. தென்கிழக்கு ஆசியாவிற்கு நேதாஜி சென்ற பின்னர், ஜெர்மனியின் நடவடிக்கைகளை ஜெர்மனியில் இந்திய படையணியின் தலைவரும் பின்னர் ஜெர்மனியில் உள்ள நாடு கடந்த இந்திய அரசின் தூதருமான ஏ.சி.என் நம்பியார் தொடர்ந்தார்.  
இந்த நிலையம் ஆங்கிலம், இந்தி, தமிழ், பெங்காலி, மராத்தி, பஞ்சாபி, பஷ்தூ, உருது போன்ற மொழிகளில் வாராந்திர செய்திகளை ஒளிபரப்பியது. ஜெர்மனியில் உள்ள இந்திய படையணியும், தென்கிழக்கு ஆசியாவில் உள்ள இந்திய தேசிய இராணுவத்திற்கான மிகவும் சாத்தியமான தன்னார்வலர்கள் பேசும் மொழிகளிலும் ஒலிபரப்பப்பட்டது.  
இவ்வானொலி நேச நாட்டு வானொலி நிலையங்களின் ஒளிபரப்பை எதிர்ப்பதை நோக்கமாகக் கொண்டிருந்தது. வானொலியில், நேதாஜி பிரித்தானிய ஒலிபரப்புக் கூட்டுத்தாபனத்தை *புளஃப் அண்ட் பிளஸ்டர் கார்ப்பரேஷன்* என்றும் அகில இந்திய வானொலியை *இந்திய எதிர்ப்பு வானொலி* என்றும் குறிப்பிட்டார்.
# இரானோஜி சிந்தியா

**இரானோஜி சிந்தியா** (Ranoji Shinde) (இறப்பு:1745 சூலை 3, சுஜால்பூர், மத்தியப் பிரதேசம் ) மேலும் **இரானோஜி ராவ் சிந்தியா** என்றழைக்கப்படும் இவர் 1720 முதல் 1745 வரை பாஜிராவ் பேஷ்வாவின் கீழ் முதலாம் சாகுஜியின் சேவையில் சர்தாராக பணிபுரிந்தார். மராத்தியர்களின் சிந்தியா வம்சத்தால் ஆளப்பட்ட அரச குவாலியர் மாநிலத்தின் நிறுவனர் ஆவார்.  
இவர் மகாராட்டிராவின் சதாரா மாவட்டத்தில் உள்ள ஒரு சிறிய இடமான கண்ணெர்கேராவைச் சேர்ந்த தேஷ்முக் ஆவார்.  
பேஷ்வா பாஜிராவ் தலைமையில் சர்தாராக தனது வாழ்க்கையைத் தொடங்கினார். பின்னர் மால்வாவில் தன்னை நிலைநிறுத்திக் கொண்டார். ஏனெனில் மராட்டியர்கள் அதை முகலாயர்களிடமிருந்து கைப்பற்றினர். தனது பிராந்தியத்தில், குவாலியரைச் சுற்றி, இவர் மராட்டிய பேரரசின் திறமையான சக்திக்கு வெளியே இருந்தார்.  
1723 இல் மால்வாவின் படையெடுப்பினால் ஏற்பட்ட வெற்றியின் போது, பேஷ்வா பாஜிராவின் கீழ் இருந்த மூன்று மூத்த தளபதிகளில் ஒருவராக இவர் பணியாற்றினார். இவர் 1731 இல் மால்வா குடியேற்றத்தின் ஒரு பகுதியாக கணிசமான நிலப்பரப்பையும் உடைமைகளையும் வாங்கினார். மேலும் 1736 இல் அந்த மாகாணத்தின் சுபேதார் ஆனார்.  
இவர் 1731 இல் உஜ்ஜைனில் தனது இடத்தை நிறுவினார். இது 1810 வரை சிந்தியாக்களின் தலைநகராக இருந்தது.  
இவர் 1745 சூலை 3 ஆம் தேதி மால்வாவின் சுஜால்பூரில் இறந்தார். இவருக்கு ஜெயப்பாஜி ராவ் சிந்தியா, தத்தாஜி ராவ் சிந்தியா, ஜோதிபா ராவ் சிந்தியா, துகோஜி ராவ் சிந்தியா, மகாதாஜி சிந்தியா என்ற மகன்கள் இருந்தனர். மராட்டியப் பேரரசின் அடுத்தடுத்த வரலாற்றில் இவரது மகன்கள் முக்கியப் பங்கு வகித்தனர்.
# பெருவயிற்றுக் கடற்குதிரை

**பெருவயிற்றுக் கடற்குதிரை** (*Big Belly Seahorse*) அல்லது பானை வயிற்றுக் கடல் குதிரை என்பது *கிப்போகாம்பசு அப்டாமினாலிசு* (*Hippocampus abdominalis*) என்ற சிற்றினத்தினைக் குறிக்கின்றது. உலகில் வாழும் பெரிய கடற்குதிரைகளுள் இதுவும் ஒன்றாகும். பெருவயிற்றுக் கடற்குதிரை 35 செமீ நீளம் வர வளரக்கூடியது. இப்பெரிய கடற்குதிரை ஆத்திரேலியாவில் கண்டறியப்பட்டது . கடற்குதிரையானது எலும்பு மீன்களில் சைனாத்திடே குடும்பத்தினைச் சார்ந்ததகும். இவை ஆத்திரேலியா மற்றும் நியூசிலாந்தில் காணப்படுகின்றன. இந்த கடற்குதிரை சிட்டெசு பட்டியல் எனப்படும் காட்டு விலங்குகள் மற்றும் தாவரங்களின் ஆபத்தான உயிரினங்களில் சர்வதேச வர்த்தகத்திற்கான மாநாடு இணைப்பு 2 இல் வைக்கப்பட்டுள்ளது.
# பெருவயிற்றுக் கடற்குதிரை

## வாழ்விடம்

பெருவயிற்றுக் கடற்குதிரை பாசி, கடல் புற்கள், மற்றும் பாறை திட்டுகள் நிறைந்த பகுதிகளில் ஆழம் குறைந்த இடங்களில் பஞ்சுயிரிகள் மற்றும் ஹைட்ராய்டு கூட்டமைப்புடன் இணைந்து வாழ்கின்றது. இவை கடற்கரை ஓரங்களில் மனிதர்களால் உருவாக்கப்பட்ட படகுக்குழாம் உள்ளிட்ட செயற்கை அமைப்புகளிலும் கழிமுகங்களிலும் கூட்டமாகக் காணப்படும். பொதுவாக இவை 50 அடுக்கும் குறைவான ஆழப்பகுதிகளில் வாழ்கின்றன; ஆனால் 104 அடி ஆழமான பகுதிகளிலும் கண்டறியப்பட்டுள்ளது. இளம் உயிரிகள் மிதவை உயிரிகளாகவும், கடற்பாசி ஒட்டியும் காணப்படும்.
# பெருவயிற்றுக் கடற்குதிரை

## விளக்கம்

பெருவயிற்றுக் கடல் குதிரை முன்னோக்கிச் சாய்ந்த, நீண்ட முகத்துடன் கூடிய தலையுடன், நீளமான, சுருண்ட வாலுடன் காணப்படும். இது செங்குத்து நிலையில் முதுகு துடுப்பினைப் பயன்படுத்தி நீந்துகிறது. நீந்தாமல் நிலையாக இருக்கும்போது, கடற்பாசி போன்ற பொருத்தமான பொருள் ஒன்றில் தன்னுடைய வாலினைப் பயன்படுத்திப் பற்றிக்கொள்ளும். இவ்வாறு நிலையாக இருக்கும்போது அருகே வரும் மிதவை உயிரிகள் உள்ளிட்ட பிற விலங்குகளை உண்ணுகிறது. இவை தம்முடைய வாயின் நுனிப்பகுதியினை உறிஞ்சும் அமைப்பு போலச் செயல்படுத்தி உணவினை உண்ணுகின்றது. அதிகமாக உணவு உண்ணும் இந்த கடல் குதிரைகளின் முக்கிய இரையாக இறால் போன்ற ஓடுடைய கணுக்காலிகள் மற்றும் கடற்பாசி மத்தியில் வாழும் பிற சிறிய விலங்குகளான கோபிபாடுகள் மற்றும் ஆம்பிபோட்கள் ஆகும். இவற்றை மெல்ல மெல்ல அசையிட்டு உண்ணுகின்றது. இவற்றில் குடல் சிறியதாக இருப்பதால் மெல்ல மெல்ல உண்ணுகின்றது. இதனுடைய ஒவ்வொரு கண்ணும் தனித்தனியாக நகரும் தன்மையுடையதால், இதனால் உணவு மற்றும் எதிரிகளைக் காண்பது எளிதாகிறது.  
பெண் கடற்குதிரைகளிடமிருந்து ஆண்களை வேறுபடுத்தி அறிவது எளிதானது: ஆணின் அடிவயிற்றின் மென்மையான பை போன்ற பகுதி உள்ளது. இப்பகுதியில் வயிறு, வாலுடன் இணைகிறது. இப்பகுதியில் ஆண்களுக்கு துடுப்பு ஒன்று உள்ளது. ஆனால் இது தெளிவாகத் தெரிவதில்லை. பெண் கடல் குதிரையின் அடிப்பகுதியில் கூர்மையான வயி்று தெளிவான துடுப்புடன் உள்ளது.
# பெருவயிற்றுக் கடற்குதிரை

## இனப்பெருக்கம்

இயற்சூழலில் கடல் குதிரைகள் இனப்பெருக்கத்தினை ஒருவருட வயதில் தொடங்குகிறது. ஆனால் இது வளரிடத்தில் எட்டு மாதத்திலே தொடங்கிவிடுகிறது. ஆண்டு முழுவதும் பெரிய வயிற்றுக் கடல் குதிரைகளில் இனப்பெருக்கம் நடைபெறுகிறது. ஆனால் வெப்பம் அதிகமாகக் காணப்படும் மாதங்களில் இனப்பெருக்க விகிதம் அதிகமாக உள்ளது.  
இனப்பெருக்க ஈர்ப்பின் துவக்கத்தில் தொடர்ச்சியான வண்ண மாற்றங்கள் மற்றும் உடல் தொற்ற மாறுபாடு காட்சிகள் அடங்கியுள்ளன. அடைகாக்கும் பையைச் சற்று .திறந்து நீர் நிரப்புவதன் மூலம் பலூன் போன்ற அமைப்பினை ஏற்படுத்தி நீந்தவும், பின்னர் பை திறப்பை மூடுவதன் மூலமாகவோ பையை உயர்த்துகிறது. இந்நேரத்தில், தனது பையின் நிறத்தினை வெள்ளை அல்லது வெளிர் மஞ்சள் நிறமாக ஒளிரச் செய்கிறர். ஆண் தனது ஒட்டுமொத்த உடல் நிறத்தையும் பிரகாசமாக்கி, மஞ்சள் நிறத்தை அதிகமாக்கும். ஆண் ஒன்று மீண்டும் மீண்டும் தலையைக் கீழே சாய்த்துக்கொண்டு முதுகு துடுப்பு மற்றும் மார்பு துடுப்புகளை வேகமாக அசைத்துக்கொண்டு தான் தேர்ந்தெடுத்த பெண் கடல் குதிரையினை அணுகும்.  
இச்செயலினை அந்த பெண் கடற்குதிரை ஏற்றுக்கொள்ளவில்லை, மற்றொரு சாத்தியமான துணையைத் தேடி ஆண் கடற்குதிரை செல்லும். எந்த ஒரு பெண் கடற்குதிரையும் ஏற்றுக்கொள்ளாவிட்டால், ஆண் தன்னுடைய செயல் பாடுகளை நிறுத்திகொண்டு, பையைத் திறந்து, முன்னோக்கி வளைத்து, தண்ணீரை வெளியேற்றுவதன் மூலம் பையை நீக்குகிறது. ஒரு பெண் ஒரு ஆண் ஆணுக்கு ஏற்றுக் கொண்டால், பெண் கடற்குதிரை வண்ண மாற்றங்கள் மற்றும் தலை குனிவதன் மூலம் இசைவினைப் பரிமாறிக் கொள்ளும். பொதுவாக மஞ்சள் மற்றும் வெள்ளை வண்ணங்களை அதிகமாக்கும். ஆண் பெண் கடற்குதிரைகள் ஒன்றாக நீந்தி, வால்கள் மூலம் ஒன்றையொன்று பிணைத்துக் கொள்கின்றன. இச்செயலானது 'நடனம்' என விவரிக்கப்படுகிறது. சிறிது ஓய்வுக்குப் பின் ஆண் தனது மூக்கை மீண்டும் மீண்டும் மேல்நோக்கி சுட்டிக்காட்டி பெண்ணுடன் நீர் மேற்பரப்பை நோக்கி நீந்த முயற்சிக்கும்.  
பெண் தனது விருப்பத்தினை தன் மூகத்தினை மேல்நோக்கி காட்டி பதில் அளிக்கின்றது. இது இறுதி நிலையாகு, இப்பொழுது ஆண் மற்றும் பெண் கடற்குதிரைகள் இரண்டும் நீரின் மேற்பரப்பை நோக்கி நீந்துகின்றன. இரு உயிரிகளின் தலைகள் மேல் நோக்கியும் வால்கள் நேராகவும் இருக்கும். இவை நீரின் மேற்பரப்பை அடைந்தவுடன் ஒன்று அல்லது இரண்டு கடல் குதிரைகளை நாம் அடிக்கடி காணலாம். பெண் தனது முட்டைகளை ஆணுக்கு மாற்றம் செய்ய, ஆணுக்குச் சற்று மேலே, ஆணின் பைக்கு எதிராகத் தனது அடிவயிற்றின் அடிப்பகுதியை அழுத்தி, தந்து முட்டைகளை ஆணின் நீளமான பைக்குத் தள்ளிவிடும்.  
ஆண் கடல் குதிரை 300-700 குட்டிகளை ஒரே நேரத்தில் அடைகாக்கும் தன்மையுடையது. கோடைக் காலத்தில் நான்கு முறைகள் வரை அடைகாக்கும். இவற்றின் வண்ணம் பழுப்பு நிறத்திலிருந்து மாறுபட்டு, மஞ்சள்-பழுப்பு மற்றும் இருண்ட பட்டைகளுடன் காணப்படும். வால் பெரும்பாலும் மஞ்சள் வளையப் பட்டைகளுடன் காணப்படும். ஆழமான பகுதிகளில் காணப்படும் பஞ்சுயிரி, ஹைட்ராய்டுகள் போன்ற பிற அமைப்புகள் மீது வாலினைப் பயன்படுத்திப் பிணைப்பு செய்து நிலைநிறுத்திக்கொள்கிறது.
# பெருவயிற்றுக் கடற்குதிரை

## மீன் வளர்ப்பு

உலரவைக்கப்பட்ட பெருவயிற்று கடற்குதிரைகள் ஆசியாவில் பாரம்பரிய மருந்தாக விற்கப்படுகின்றன. இவை கடல்களிலிருந்து பிடிக்கப்பட்டும், மீன் வளர்க்கும் இடங்களிலிருந்தும் பெறப்படுகின்றன. மீன் வளரிடங்களில் இவற்றைச் சிறிய இறால் மற்றும் ஓடுடைய கணுக்காலி போன்ற விலங்குகளை உணவாக வழங்கி வளர்ப்பது எளிதானது.
# வண்ணாரப்பேட்டை மெட்ரோ நிலையம்

**வண்ணாரப்பேட்டை மெட்ரோ நிலையம்** சென்னை மெட்ரோவின் முதல் தடத்தில் உள்ள ஒரு மெட்ரோ ரயில் நிலையமாகும். சென்னை மெட்ரோவின் நில தடத்தில் உள்ள 17 நிலையங்களில் இந்த நிலையம் ஒன்றாகும். இந்த நிலையம் வண்ணாரப்பேட்டை மற்றும் ராயபுரம் சுற்றுப்புறங்களுக்கு சேவை வளங்குகிறது.
# வண்ணாரப்பேட்டை மெட்ரோ நிலையம்

## நிலையம்

வாண்ணாரப்பேட்டை மெட்ரோ நில தடம் (சென்னை மெட்ரோ) அமைந்துள்ள ஒரு தரைக்கடியில் அமைந்துள்ள மெட்ரோ நிலையம் ஆகும்.
# வண்ணாரப்பேட்டை மெட்ரோ நிலையம்

## இணைப்புகள்

### பேருந்துகள்

- வள்ளலார் நகர் பேருந்து நிலையம்
# வண்ணாரப்பேட்டை மெட்ரோ நிலையம்

## இணைப்புகள்

### தொடருந்து நிலையம்

- வண்ணாரப்பேட்டை தொடருந்து நிலையம்
# வண்ணாரப்பேட்டை மெட்ரோ நிலையம்

## நுழைவு / வெளியேறு

| வாசல் எண்-அ 1 | வாசல் எண்-ஆ 2 | வாசல் எண்-
இ 1, இ 2 | வாசல் எண்-
ஈ 3 |
| --- | --- | --- | --- |
| தட்சிணாமூர்த்தி சாலை | வண்ணாரப்பேட்டை ரயில் நிலையம் (புறநகர்) | புதினா பஸ் | டாக்டர் விஜயராகவலு சாலை |
| } |  |  |  |
# நீல வழித்தடம் (சென்னை மெட்ரோ)

சென்னை மெட்ரோ முதல் திட்டத்தின் இரண்டு தடங்களில் நில தடம் அல்லது தடம் **1** ஆகும். இரண்டாவது தடம் பச்சை வழித்தடம். முதல் தடமானது சென்னை பன்னாட்டு வானுர்தி நிலையத்திலிருந்து வண்ணாரப்பேட்டை வரையிலும் பின்னர் விம்கோ நகருக்கு நீட்டிக்கப்பட்டுள்ளது. இந்த வரிசையில் 25 மெட்ரோ நிலையங்கள் உள்ளன, அதில் 17 நிலையங்கள் பயன்பாட்டுக்கு வந்துள்ளது. 8 மெட்ரோ நிலையங்கள் விரிவாக்கத்தில் உள்ளது. 17 நிலையங்களில் 11 நிலையங்கள் தரைக்கடியிலும் மற்றும் 6 நிலையங்கள் உயர் பாலத்தில் அமைந்துள்ளது.
# நீல வழித்தடம் (சென்னை மெட்ரோ)

## நிலையங்கள்

### நீல வழித்தடம்

இந்த தடம் நகரின் வடகிழக்கு மற்றும் தென்மேற்கு முனைகளை இணைக்கும் நிலையங்களை கொண்டுள்ளன.
| எண் | நிலையத்தின் பெயர் | இணைப்புகள் | தளவமைப்பு | திறக்கப்பட்டது |  |  |
| --- | --- | --- | --- | --- | --- | --- |
| 1 | Washermanpet | வண்ணாரப்பேட்டை | எதுவுமில்லை | நிலத்தடி | 10 பிப்ரவரி 2019 |  |
| 2 | Mannadi | மண்ணடி | எதுவுமில்லை | நிலத்தடி | 10 பிப்ரவரி 2019 |  |
| 3 | High Court | உயர் நீதிமன்றம் | எதுவுமில்லை | நிலத்தடி | 10 பிப்ரவரி 2019 |  |
| 4 | Puratchi Thalaivar Dr. M.G. Ramachandran Central | புரட்சி தலைவர் டாக்டர் எம். ஜி. இராமச்சந்திரன் சென்ட்ரல் மெட்ரோ | பச்சை வழித்தடம் | நிலத்தடி | 10 பிப்ரவரி 2019 |  |
| 5 | Government Estate | அரசினர் தோட்டம் | எதுவுமில்லை | நிலத்தடி | 10 பிப்ரவரி 2019 |  |
| 6 | LIC | எல்ஐசி | எதுவுமில்லை | நிலத்தடி | 10 பிப்ரவரி 2019 |  |
| 7 | Thousand Lights | ஆயிரம்விளக்கு | எதுவுமில்லை | நிலத்தடி | 10 பிப்ரவரி 2019 |  |
| 8 | AG – DMS | ஏஜி-டிஎம்எஸ் | எதுவுமில்லை | நிலத்தடி | 25 மே 2018 |  |
| 9 | Teynampet | தேனாம்பேட்டை | எதுவுமில்லை | நிலத்தடி | 25 மே 2018 |  |
| 10 | Nandanam | நந்தனம் | எதுவுமில்லை | நிலத்தடி | 25 மே 2018 |  |
| 11 | Saidapet | சைதாப்பேட்டை | எதுவுமில்லை | நிலத்தடி | 25 மே 2018 |  |
| 12 | Little Mount | சின்னமலை | எதுவுமில்லை | உயர்த்தப்பட்டது | 21 செப்டம்பர் 2016 |  |
| 13 | Guindy | கிண்டி | தெற்கு புறநகர் ரயில்வே | உயர்த்தப்பட்டது | 21 செப்டம்பர் 2016 |  |
| 14 | Arignar Anna Alandur | அறிஞர் அண்ணா ஆலந்தூர் | பச்சை வழித்தடம் | உயர்த்தப்பட்டது | 29 சூன் 2015 |  |
| 15 | Nanganallur Road | நங்கநல்லூர் சாலை | எதுவுமில்லை | உயர்த்தப்பட்டது | 21 செப்டம்பர் 2016 |  |
| 16 | Meenambakkam | மீனம்பாக்கம் | தெற்கு புறநகர் ரயில்வே | உயர்த்தப்பட்டது | 21 செப்டம்பர் 2016 |  |
| 17 | Chennai International Airport | சென்னை சர்வதேச விமான நிலைய மெட்ரோ நிலையம் | எதுவுமில்லை | உயர்த்தப்பட்டது | 21 செப்டம்பர் 2016 | } |
# சரஸ்வத் பிராமணர்

**சரஸ்வத் பிராமணர்** (*Saraswat Brahmin*) எனப்படுவோர் இந்தியாவின் இந்து பிராமணர்களின் உட்பிரிவினர் ஆவர். இவர்கள் பழங்கால சரசுவதி ஆறு ஓடிய பகுதியில் வாழ்ந்தவர்கள். சரஸ்வதி ஆறு ரிக் வேதத்தில் குறிப்பிடப்பட்டுள்ளது.சரஸ்வத் பிராமணர்கள் ஐந்து பஞ்ச கௌடர் பிராமண சமூகங்களில் ஒன்றாக குறிப்பிடப்பட்டுள்ளனர். பெருபாலான காஷ்மீர பண்டிதர்கள் சரஸ்வத் பிராமணர் பிரிவை சேர்த்தவர்களே. இவர்கள் பெரும்பாலும் சைவ உணவு உண்பவர்கள் என்றாலும் வடக்கு மற்றும் கிழக்கு இந்தியாவைச் சேர்ந்த சரஸ்வத் பிராமணர்கள் தங்கள் உணவில் மீன்களைச் சேர்த்துள்ளனர்
# சரஸ்வத் பிராமணர்

## சொற்பிறப்பு

விந்திய மலைக்கு வடக்கே உள்ள ஸரஸ்வதி நதிக்கரையைப் பூர்விகமாகக் கொண்டவர்கள் என்பதால் சரஸ்வத் பிராமணர்கள் என்ற பெயரில் அறியப்படுகின்றனர்.
# ரேணுகா சவுத்ரி

**ரேணுகா சவுத்ரி** (, பிறப்பு: 13 அகத்து 1954) ஆந்திராவை சேர்ந்த அரசியல்வாதியும், இந்தியாவின் முன்னாள் சுற்றுலாத் துறை அமைச்சர் ஆவார். தற்போது நாடாளுமன்ற மாநிலங்களவை உறுப்பினராக பதவி வகிக்கின்றார்.இவர் 1999 முதல் 2009 வரை கம்மம் மக்களவைத் தொகுதி இரண்டு முறை நாடாளுமன்ற உறுப்பினராகவும் இருந்துள்ளார்
# புருஷன் எனக்கு அரசன் (திரைப்படம்)

***புருஷன் எனக்கு அரசன்*** (*Purushan Enakku Arasan*) 1992 ஆம் ஆண்டு வெளிவந்த ஒரு இந்திய தமிழ்த் திரைப்படம்.இந்த திரைப்படம் ராம நாராயணன் இயக்கினார். இந்த திரைப்படத்தில் பாண்டியராஜன்,கனகா,எஸ்.எஸ்.சந்திரன்,பல்லவி ஆகியோர் முக்கிய கதாபத்திரங்களில் நடித்துள்ளனர். இந்த திரைப்படத்திற்க்கு சங்கர் கணேஷ் இசையமைத்துள்ளார்.
# புருஷன் எனக்கு அரசன் (திரைப்படம்)

## நடிகர்கள்

- பாண்டியராஜன்
- கனகா
- எஸ். எஸ். சந்திரன்
- பல்லவி
- நாகேஷ்
- சந்திரசேகர்
- காந்திமதி
- வெண்ணிற ஆடை மூர்த்தி
- ரா. சங்கரன்
- கோவை சரளா
- சின்னி ஜெயந்த்
- ராதா ரவி
- ஒரு விரல் கிருஷ்ணா ராவ்
- ஓமக்குச்சி நரசிம்மன்
# வீரன்புழ

**வீரன்புழ** (*വീരന്പൂഴ*) என்பது தென்னிந்திய மாநிலமான, கேரளத்தின், கொச்சியில் உள்ள ஒரு ஏரியாகும். இது வேம்பநாட்டு ஏரியின் வடக்கு விரிவாக்கம் ஆகும். கொச்சி ஆழி முதல் முனம்பம் ஆழி வரை, வேம்பநாடு ஏரி பிரபலமாக "வீரன்புழ" என்று அழைக்கப்படுகிறது. 1980 களின் முற்பகுதியில் முனம்பம் முதல் எர்ணாகுளம் வரை வழக்கமான படகு போக்குவரத்து வசதிகள் இருந்தன. இப்பகுதியில் மனித குடியிருப்புகள் இல்லாத பெருமளவிலான நெற்கழனிகள் உள்ளன. இங்கு போதிய அளவு நன்னீர் கிடைக்காத நிலையின் காரணமாக இங்கு அடர்த்தியான மனித குடியிருப்பு இல்லாத்தற்கு ஒரு காரணமாகும். வீரன்பழ ஏரியானது கடக்காரகாயல் ( **കടക്കരക്കായല്**) கன்றும் அறியப்படுகிறது.
# வீரன்புழ

## பொக்காலி சாகுபடி

வீரன்புழவின் கரையைச் சுற்றியுள்ள வயல்களில் உப்புநீரைத் தாங்கும் பொக்காலி நெல் பயிரிடப்படுகிறது. போக்காலி நெல் சாகுபடி செய்ய இங்கு சுழற்சி கரிம சாகுபடி முறையை மேற்கொள்கின்றனர். நீரில் உப்புத்தன்னமை குறைவாக இருக்கும் காலகட்டமான ஜூன் மாதத்தில் நெல் சாகுபடி தொடங்கி நவம்பர் மாதத்தில் அறுவடை ஆகிறது. நவம்பர் முதல் ஏப்ரல் வரை, தண்ணீரில் உப்புத்தன்மை அதிகரிக்கிறது. இந்த காலகட்டத்தில், வயல்களில் இறால் வளர்ப்பு செய்கின்றனர். ஏரியிலிருந்து வயலுக்குச் நீர் செல்ல கலிங்குகள் உள்ளன. இந்த திறப்புகளின் மூலம், இறால் குஞ்சுகள் நெல் அறுவடைக்குப் பிறகு கடலிலிருந்தும் ஏரியிலிருந்தும் வயலுக்குள் நீந்தி அறுவடை செய்யப்பட்ட பயிரின் தண்டு எச்சங்களை உண்கின்றன. அண்மைக் காலங்களில், வீரன்புழ ஏரிப் பகுதியில் பல பொக்காலி நெல் விவசாயிகள் விவசாயத்தை விட்டுவிட்டு மற்ற தொழில்களுக்கு மாறிவருகின்றனர். ஏனெனில் விவசாயம் லாபமற்றதாக மாறியுள்ளதால் ஆகும்.
# வீரன்புழ

## உள்ளூர் சுற்றுலா

பல உள்ளூர் சுற்றுலா பயணிகள் வீரன்புழவுக்கு முக்கியமாக மழைக்காலங்களில் தூண்டில் போட்டு மீன்பிடிக்க வருகின்றனர். வெளிநாட்டு சுற்றுலாப் பயணிகளை முதன்மையாக ஈர்ப்பதற்காக சில நீர்-முகப்பு சுற்றுலா விழாக்கள் அண்மைக் காலங்களில் ஏற்பாடு செய்யப்படுகின்றன.
# சுலலாங்கொர்ன்

**சுலலாங்கார்ன்** (Chulalongkorn) மேலும் **ராஜா ஐந்தாம் ராமா** எனப்படும், (ஆட்சித் தலைப்பு: **ப்ரா சுலா சோம் கிளாவ் சாவோ யூ ஹுவா**) ( 20 செப்டம்பர் 1853 - 23 அக்டோபர் 1910) இவர் சக்ரி வம்சத்தின் கீழ் இரத்தனகோசின் இராச்சியத்தின் (சியாம்) ஐந்தாவது மன்னர் ஆவார். இவர் தனது காலத்தின் சியாமியர்களுக்கு பிரா புத்தா சாவோ லுவாங், (பேரரசர் புத்தர்) என்று அறியப்பட்டார். இவரது ஆட்சி சியாமின் நவீனமயமாக்கல், அரசாங்க மற்றும் சமூக சீர்திருத்தங்கள் மற்றும் பிரித்தானியர் மற்றும் பிரெஞ்சுக்காரர்களுக்கு பிராந்திய சலுகைகள் ஆகியவற்றால் வகைப்படுத்தப்பட்டது. சியாம் மேற்கத்திய விரிவாக்கத்தால் அச்சுறுத்தப்பட்டதால், இவர் தனது கொள்கைகள் மூலமும், செயல்களின் மூலமும் சியாமை காலனித்துவத்திலிருந்து காப்பாற்ற முடிந்தது. இவரது சீர்திருத்தங்கள் அனைத்தும் மேற்கத்திய காலனித்துவத்தின் முகத்தில் சியாமின் உயிர்வாழ்வை உறுதி செய்வதற்காக அர்ப்பணிக்கப்பட்டன, இதனால் இவர் பிரா பியா மகாரத் ( மிகப் பெரிய அன்பான மன்னர்) என்ற பெயரைப் பெற்றார்.
# சுலலாங்கொர்ன்

## ஆரம்ப கால வாழ்க்கை

இவர் 1853 செப்டம்பர் 20 அன்று அரசர் மோங்குத், ராணி தெப்சிரிந்திரா ஆகியோருக்கு சுலலாங்கொர்ன் என்ற பெயரில் பிறந்தார். 1861 ஆம் ஆண்டில், இவர் *குரோம்மமுன் பிகானேசுவான் சூரசங்கட்* என்ற பட்டப்பெயரில் நியமிக்கப்பட்டார். இவரது தந்தை இவருக்கு அண்ணா லியோனோவன்ஸ் போன்ற ஐரோப்பிய ஆசிரியர்களின் அறிவுறுத்தல் உட்பட ஒரு பரந்த கல்வியைக் கொடுத்தார். 1866 ஆம் ஆண்டில், அரச பாரம்பரியத்தின் படி வாட் பாவோனிவெட்டில் ஆறு மாதங்கள் புதிய துறவியாக ஆனார். 1867 இல் இவர் தனது மதச்சார்பற்ற வாழ்க்கைக்கு திரும்பியதும், இவர் *குரோமகுன் பினிட் பிரச்சனாத்* என்ற பட்டப்பெயரில் நியமிக்கப்பட்டார்.  
1867 ஆம் ஆண்டில், மன்னர் மோங்குத் ஹுவா ஹின் நகருக்கு தெற்கே மலாய் தீபகற்பத்திற்கு ஆகத்து 18, 1868 இல் சூரிய கிரகணம் குறித்த தனது கணக்கீடுகளை சரிபார்க்க ஒரு பயணம் மேற்கொண்டார். அங்கு தந்தை, மகன் ஆகிய இருவரும் மலேரியா நோயால் பாதிக்கப்பட்டனர். 1 அக்டோபர் 1868 இல் மோங்க்குட் இறந்தார். 15 வயதான இளவரசனும் இறந்துவிடுவார் என்று கருதி, மோங்குத் மன்னர் தனது மரணக் கட்டிலில் இவ்வாறு எழுதினார், "என் சகோதரர், என் மகன், என் பேரன், நீங்கள் அனைவரும் மூத்த அதிகாரிகள் எவரேனும் நம் நாட்டைக் காப்பாற்ற முடியும் என்று நினைத்தால் எனது சிம்மாசனத்திற்கு, உங்கள் சொந்த விருப்பப்படி தேர்வு செய்யுங்கள்." அன்றைய மிக சக்திவாய்ந்த அரசாங்க அதிகாரியான எஸ்.ஐ.சூரியாவோங்ஸே, இவரை சிம்மாசனத்தில் அமரவைத்து, அவர் நிர்வாகத்தை நாட்டை நிர்வகித்தார். இவரது உடல்நிலை மேம்பட்டது. மேலும் இவர் பொது விவகாரங்களில் பயிற்றுவிக்கப்பட்டார். இளவரசனுக்கு முதல் முடிசூட்டு விழா 11 நவம்பர் 1868 அன்று நடைபெற்றது.  
இளம் வயதில் இவர் ஒரு உற்சாகமான சீர்திருத்தவாதியாக இருந்தார். பிரித்தானிய காலனிகளின் நிர்வாகத்தைப் தெரிந்து கொள்வதற்காக 1870 இல் சிங்கப்பூருக்கும், சாவகத்தீவுக்கும் 1872 இல் பிரித்தானிய இந்தியாவிற்கும் வருகை புரிந்தார். இவர் கொல்கத்தா, தில்லி, மும்பை ஆகிய இடங்களுக்குச் சென்றார். இந்த பயணம் சியாமின் நவீனமயமாக்கலுக்கான தனது பிற்கால யோசனைகளுக்கு ஒரு ஆதாரமாக இருந்தது. நவம்பர் 16, 1873 இல் இவர் ராஜா ஐந்தாம் ராமா என முடிசூட்டப்பட்டார்.  
அரசப் பிரதிநிதியாக, எஸ்.ஐ.சூரியாவோங்ஸே பெரும் செல்வாக்கைப் பெற்றிருந்தார். அவர் மன்னர் மொங்க்குட்டின் திட்டங்களைத் தொடர்ந்தார். படுங் குருன்காசெம், டாம்னியூன் சாதுவாக் போன்ற பல முக்கியமான கால்வாய்கள் தோண்டப்படுவதையும், சரோயன் குரூங், சிலோம் போன்ற சாலைகளை அமைப்பதையும் அவர் மேற்பார்வையிட்டார். அவர் தாய் இலக்கியம் மற்றும் நிகழ்த்து கலைகளின் புரவலராகவும் இருந்தார்.
# சுலலாங்கொர்ன்

## ஆரம்பகால ஆட்சி

எஸ்.ஐ. சூரியாவோன்ஸ் ஆட்சியின் முடிவில், அவர் சோம்டெட் சாவோ பிராயாவாக உயர்த்தப்பட்டார். இது ஒரு உன்னதமானவர் அடையக்கூடிய மிக உயர்ந்த தலைப்பாகும். எஸ்.ஐ.சூரியாவோங்ஸே 19 ஆம் நூற்றாண்டின் மிக சக்திவாய்ந்த உன்னதமானவராக இருந்தார். அவரது குடும்பமான, பன்னாக், பாரசீக வம்சாவளியைச் சேர்ந்த ஒரு சக்திவாய்ந்ததாகும். முதலாம் ராமரின் ஆட்சியில் இருந்து இது சியாமிய அரசியலில் ஆதிக்கம் செலுத்தியது.  
ஊழல் வரி சேகரிப்பாளர்களை மாற்றுவதற்காக வரி வசூலுக்கு மட்டுமே பொறுப்பான "ஆடிட்டரி ஆபிஸ்" ஐ நிறுவுவதே சுலலாங்கொர்னின் முதல் சீர்திருத்தமாகும். வரி வசூலிப்பவர்கள் பல்வேறு பிரபுக்களின் கீழ் இருந்ததால், அவர்களின் செல்வத்தின் ஆதாரமாக இருந்ததால், இந்த சீர்திருத்தம் பிரபுக்களிடையே, குறிப்பாக முன்னணி அரண்மனையிடையே பெரும் கலக்கத்தை ஏற்படுத்தியது. மன்னர் மொங்க்குட்டின் காலத்திலிருந்து, முன்னணி அரண்மனை ஒரு "இரண்டாவது ராஜா" க்கு சமமானதாக இருந்தது. தேசிய வருவாயில் மூன்றில் ஒரு பங்கு அதற்கு ஒதுக்கப்பட்டுள்ளது. பிரித்தானிய பேரரசு சியாமின் எதிரியாகக் கருதப்பட்ட ஒரு காலத்தில், முன்னணி அரண்மனையின் இளவரசர் யிங்யோட் பல பிரிட்டிசாருடன் நட்புறவைக் கொண்டிருந்தார்.  
1874 ஆம் ஆண்டில், சுலலாங்கொர்ன் மாநில குழுவை ஒரு சட்டமன்றக் குழுவாகவும், ஒரு தனியார் சபையை பிரிட்டிசு கோமறை மன்றத்தின் அடிப்படையில் அவரது தனிப்பட்ட ஆலோசனைக் குழுவாகவும் நிறுவினார். சபை உறுப்பினர்கள் மன்னரால் நியமிக்கப்பட்டனர்.
# சுலலாங்கொர்ன்

## குடும்பம்

மன்னர் சுலலாங்கொர்ன் தனது வாழ்நாளில் 92 மனைவிகளைக் கொண்டிருந்தார். அவர்கள் மூலம் உயிர் பிழைத்த 77 குழந்தைகள் இருந்தனர்.
# சுலலாங்கொர்ன்

## மரணமும் மரபும்

சனம் லுவாங்கில் மன்னர் சுலலாங்கொர்னின் இறுதி சடங்கு.]]
சுலலாங்கொர்ன்சிறுநீரக நோய் 1910 அக்டோபர் 23 அன்று இறந்தார்
# வஞ்சிக்குளம்

**வஞ்சிக்குளம்** ( மலையாளம் :വഞ്ചികുളം) என்பது தென்னிந்திய மாநிலமான, கேரளத்தின், திரிசூர் நகரில் உள்ள ஒரு நன்னீர் ஏரி ஆகும். பழங்காலத்தில் திருச்சூரை கொச்சியுடன் இணைக்கும் நீர் வழிப் பாதையாக இந்தக் குளம் இருந்தது.
# வஞ்சிக்குளம்

## வரலாறு

பழங்காலத்தில், திருச்சூர் மாவட்டம் மற்றும் எர்ணாகுளம் மாவட்டத்தின் கால்வாய்கள் மற்றும் உப்பங்கழிகளுடன் வஞ்சிகுளம் இணைக்கப்பட்டதாக இருந்தது. இது ஒரு பெரிய வர்த்தக மையமாகவும் இருந்தது. இதன் வழியாக கொச்சி, ஆலப்புழா போன்ற மாநிலத்தின் பல்வேறு பகுதிகளுக்கும் அருகிலுள்ள துறைமுகங்களுக்கும் பொருட்களும், பயணிகளும் கொண்டு செல்லப்பட்டனர். ஷோரனூர்-கொச்சின் துறைமுகப் பிரிவு தொடருந்து பாதை வந்த பிறகு, உப்பங்கழிகள் அதன் பெருமையை இழந்தன. வஞ்சிகுளப் பகுதிகளில் பழங்காலத்தில் வணிகக் கிடங்குகள் இருந்தன.
# விழிஞ்ஞம் கலங்கரை விளக்கம்

**விழிஞ்ஞம் கலங்கரை விளக்கம்** (மலையாளம் : വിഴിഞ്ഞം വിളക്കുമാടം) என்பது தென்னிந்திய மாநிலமான கேரளத்தின், கோவளம் கடற்கரைக்கு அருகில் அமைந்துள்ள ஒரு கலங்கரை விளக்கமாகும். இது 30 சூன் 1972-இல் செயல்படத் தொடங்கியது. விழிஞ்ஞம் பதினெட்டு மற்றும் பத்தொன்பதாம் நூற்றாண்டுகளில் பரபரப்பான துறைமுகமாக இருந்தது. தற்போதைய கலங்கரை விளக்கம் நிறுவப்படுவதற்கு முன்பு, இந்த இடத்தில் கலங்கரை விளக்கங்கள் எதுவும் இருக்கவில்லை. ஒரு காலத்தில் தொலை அடையாளக் குறி (கொடிக் கம்பம்) 18-ஆம் நூற்றாண்டில் இருந்திருக்க வேண்டும். 19-ஆம் நூற்றாண்டுக்குப் பிறகு, இந்த துறைமுகம் புறக்கணிக்கப்பட்ட நிலையில் இருந்தது. அருகிலுள்ள குளச்சலில் 1925-இல் ஒரு கலங்கரை விளக்கம் கட்டப்பட்டது. பின்னர், 1960-ஆம் ஆண்டில் விழிஞ்ஞத்தில் ஒரு தொலை அடையாளக் குறி அமைக்கபட்டது.
# விழிஞ்ஞம் கலங்கரை விளக்கம்

## தொழில்நுட்ப விவரங்கள்

இந்த கலங்கர விளக்க கோபுரம் உருளை வடிவில் 36 மீட்டர் உயரத்துடன் உள்ளது. இதன்மேல் வண்ணப்பூச்சு அடையாளங்களாக சிவப்பு மற்றும் வெள்ளை பட்டைகள் வரையபட்டுள்ளன. கலங்கரை விளக்கத்தில் உலோக உப்பீனிய விளக்கு மற்றும் நர்திசை ஒட்டி பொறிமுறை பொருத்தப்பட்டுள்ளது. 30 ஏப்ரல் 2003 இல் ஒளியூற்று மாற்றப்பட்டது.
# சக்ரி வம்சம்

**சக்ரி வம்சம்** ( Chakri dynasty) என்பது தாய்லாந்து இராச்சியத்தின் தற்போதைய ஆளும் அரச மாளிகையாகும். குடும்பத்தின் தலைவர் மன்னர், எனவே அவரே நாட்டின் தலைவராவார் . சியாமின் தலைநகரம் பாங்காக்கிற்கு மாற்றப்பட்டபோது, தக்ஸின் தோன்பூரியின் ஆட்சி முடிவடைந்ததைத் தொடர்ந்து 1782 ஆம் ஆண்டில் இரத்தனகோசின் இராச்சியமும், பாங்காக் நகரமும் நிறுவப்பட்டதிலிருந்து வம்சம் தாய்லாந்தை ஆண்டது. சினோ - மோன் வம்சாவளியைச் சேர்ந்த அயூத்தயா இராணுவத் தலைவரான முதலாம் ராமா என்பவரால் இந்த அரச வீடு நிறுவப்பட்டது.  
வம்சம் நிறுவப்படுவதற்கு முன்னர், முதலாம் ராமா பல ஆண்டுகளாக **சக்ரி** என்ற தலைப்பை பட்டமாக வைத்திருந்தார். வம்சத்தை நிறுவும்போது, அவர் வம்சத்தின் பெயராக "சக்ரி " யைத் தேர்ந்தெடுத்தார். வம்சத்தின் சின்னமாக விஷ்ணு மற்றும் சிவன் ஆகியோரின் ஆயுதங்களான சக்ராயுதமும், திரிசுலமும் என அமைக்கப்பட்டது. இவற்றில் தாய் இறையாண்மை ஒரு அவதாரமாகக் காணப்படுகிறது.  
வீட்டின் தற்போதைய தலைவர் வச்சிரலோங்கோன் 1 திசம்பர் 2016 அன்று ராஜாவாக அறிவிக்கப்பட்டார். ஆனால் பூமிபால் அதுல்யாதெச் மரணத்திற்குப் பிறகு 13 அக்டோபர் 2016 முதலே செயல்பட்டார். வீட்டின் தற்போதைய வம்ச இருக்கை பெரிய அரண்மனையாகும். மே 4, 2019 சனிக்கிழமையன்று, பாங்காக்கில் வச்சிரலோங்கோனின் முடிசூட்டு விழா ஒரு பெரிய பாரம்பரிய விழாவாக நடந்தது.  
, வம்ச இருக்கையும் வம்சத்தின் உத்தியோகபூர்வ குடியிருப்பும்.]]
# கடலூர் முனை கலங்கரை விளக்கம்

**கடலூர் முனை கலங்கரை விளக்கம்** (*Kadalur Point Lighthouse*) என்பது தென்னிந்திய மாநிலமான, கேரளத்தின், கோழிக்கோடு மாவட்டத்தில், கொயிலாண்டி அருகில் உள்ள கடலூரில் அமைந்துள்ள ஒரு கல்கரை விளக்கமாகும். வட்ட கல் கட்டுமான கலங்கரை விளக்க கோபுரமானது 34 மீட்டர் உயரம் கொண்டது. கோபுரமானது கருப்பு மற்றும் வெள்ளை பட்டைகளால் வரையப்பட்டுள்ளது. கலங்கரை விளக்கம் 1907 இல் செயல்படத் தொடங்கியது. ஒளியூற்றானது ஒரு உலோக உப்பீனிய விளக்கு ஆகும்.  
18 ஆம் நூற்றாண்டில் கடலூர் முனை கோட்டா முனை என்று அழைக்கப்பட்டது. இந்த இடத்தில் உள்ள ஒரு பாறையினால் கப்பல் ஒன்று விபத்துக்குள்ளான பின்னர் கலங்கரை விளக்கம் கட்டப்பட்டதாக நம்பப்படுகிறது, அதன் எச்சங்களை இன்னும் காணலாம்.
# கண்ணூர் கலங்கரை விளக்கம்

**கண்ணூர் கலங்கரை விளக்கம்** (மலையாளம் :കണ്ണൂർ വിളക്കുമാടം) என்பது தென்னிந்தியாவின், கேரள மாநிலத்தில், கண்ணூர் நகரிலிருந்து சில கிலோமீட்டர் தொலைவில் உள்ள பேயம்பலம் கடற்கரைக்கு அருகில் அமைந்துள்ள ஒரு கல்ங்கரை விளக்கமாகும். இது கடல் காட்சி பூங்கா மற்றும் அரசு விருந்தினர் மாளிகையை ஒட்டியுள்ளது. கலங்கரை விளக்கம் இன்னும் செயல்பாட்டில் உள்ளது இது அரேபிக் கடலை நோக்கியபடி உள்ளது.  
கண்ணனூர் என்று ஆங்கிலேயர் காலத்தில் கண்ணூர் அழைக்கபட்டது. கண்ணூரில் உள்ள கலங்கரை விளக்கம் இன்னமும் கண்ணனூர் கலங்கரை விளக்கம் என்று குறிப்பிடப்படுகிறது.
# கண்ணூர் கலங்கரை விளக்கம்

## வரலாறு

கண்ணனூர் (இப்போது கண்ணூர் ) 15 ஆம் நூற்றாண்டின் வடக்கு மலபார், கோலாத்திரிகள் மற்றும் ஆரக்கல் இராச்சிய ஆட்சியாளர்களின் கீழ் ஒரு முக்கிய துறைமுகமாக இருந்தது. இந்த துறைமுகத்திலிருந்து மதராஸ், கொழும்பு, தூத்துக்குடி, அலெப்பி, மங்களூர், பம்பாய், கராச்சி போன்ற துறைமுகங்களுடன் கடல் வழித் தொடர்புகளைக் கொண்டிருந்தது.  
வாஸ்கோ ட காமா தலைமையிலான போர்த்துகீசியர்கள் முதன்முதலில் 1498 இல் காப்பாடு கடற்கரையில் வந்து இறங்கினர். அவர்கள் 16 ஆம் நூற்றாண்டின் துவக்கத்தில் கண்ணூரில் புனித ஏஞ்சலோ கோட்டையைக் கட்டினர். ஏறக்குறைய இரண்டு நூற்றாண்டுகளுக்குப் பிறகு, இப்பகுதி ஆங்கிலேயர்களின் கட்டுப்பாட்டின் கீழ் வந்தது, அவர் 19 ஆம் நூற்றாண்டில் கண்ணனூரில் ஒரு படையினர் நகரத்தை நிறுவினார்.  
1902 ஆம் ஆண்டில், மதராஸ் இராசதானி அரசின் துறைமுக அதிகாரி ரூ. 3430 / - செலவில் கோட்டையின் மேல் ஒரு கலங்கரை விளக்கம் கட்டுவதற்கு ஒப்புதல் வழங்கினார். இந்த கல் கலங்கரை விளக்கத்தின் பணி 1903 ஆம் ஆண்டில் தொடங்கப்பட்டது, ஆனால் பிற்காலத்தில் கலங்கரை விளக்கமும், கோட்டையின் ஒரு பகுதியும் கடலால் கொள்ளபட்டது. இதற்குப் பிறகு, கோட்டையில் கலங்கரை விளக்கின் விளக்கை ஏற்ற கோட்டையின் உள்ளே ஒரு கொடிகம்பம் நிறுவப்பட்டது.  
தரையில் இருந்து கடலில் உள்ள கப்பல்களை சமிக்ஞைகளை அளிக்கும் பொருட்டு, 1843 ஆம் ஆண்டில் ஆங்கிலேயர்களால் எண்ணெய் விளக்கு ஏற்றும் முறை அறிமுகப்படுத்தப்பட்டது. 1903 ஆம் ஆண்டில் கோட்டையில் ஒரு பீடம் கட்டப்பட்டது. மேலும் 4 வது ஆர்டர் உள்ளே வில்லை லென்சுக்குள் இரட்டை எண்ணெய் விளக்கு மற்றும் மறைபொருளுக்கான ஏற்பாடு கொண்ட விளக்கு ஆகியவை இந்த பீடத்தில் வைக்கப்பட்டன. இதில் ஒவ்வொரு ஆண்டும் செப்டம்பர் முதல் மே வரையிலான பருவங்களில் மட்டுமே ஒளி கிடைத்தது.  
1924 இல், சில மேம்பாடுகள் செய்யப்பட்டன. 1939 ஆம் ஆண்டில் கோட்டையின் வடக்கு கொத்தலத்தில் அமைக்கப்பட்ட 16 மீட்டர் எஃகு தாங்குபடலுக்கு விளக்கு மாற்றப்பட்டது. எஃகு தாங்குபடலை இன்றும் கோட்டையில் காணலாம்.  
1948 ஆம் ஆண்டில் டிஏ வாயுவில் இயங்கும் 10 விநாடிகள் ஒளிரும் உபகரணங்களாக மாற்றப்பட்டன. 1975-76 காலப்பகுதியில் தற்போதைய இடத்தில் புதிய கலங்கரை விளக்க கோபுரம் கட்டப்படும் வரை இந்த விளக்கு செயல்பாட்டில் இருந்தது.
# கண்ணூர் கலங்கரை விளக்கம்

## இன்று

இன்று, ஒளி நவீன வோல்ட்டு, 30 வாட் வகை 'சி' சீல் செய்யப்பட்ட பீம் விளக்குகளுடன் நவீன பிஆர்பி -42 கருவிகளைப் பயன்படுத்துகிறது, இதை கல்கத்தாவின் மெஸ்ஸர்ஸ் ஜே. ஸ்டோன் இந்தியா வழங்கியது. கலங்கரை விளக்கத்தில் நிறுவப்பட்ட ஜி.ஐ விளக்கு மாடம் 2.4 மீட்டர் விட்டம் கொண்டது மற்றும் கொச்சியில் உருவாக்கபட்டது. புதிய கலங்கரை விளக்கம் 25 ஜூலை 1976 இல் பயன்பாட்டுக்கு வந்தது.  
31 மே 2003 இல், 'சி' வகை சீல் செய்யப்பட்ட பீம் விளக்குகளுக்கு பதில் 'டி' வகை சீல் செய்யப்பட்ட பீம் விளக்குகளாக மாற்றப்பட்டன. இன்று கலங்கரை விளக்கம் ஒவ்வொரு இரவும் வானத்தை ஒளிரச் செய்கிறது, மேலும் பேபி கடற்கரையிலிருந்து மற்றும் பயம்பளம் வரை காணக்கூடிய தனி ஒளியை வழங்குகிறது.
# நவாபு அல்-அகுமது அல்-ஜாபிர் அல்-சபா

**நவாப் அல்-அகமது அல்-ஜாபிர் அல்-சபா** ( *நவாப் அல்-அஹ்மத் அல்-ஜபீர் அல்-சபா*, 25 ஜூன் 1937) குவைத்தின் அமீரும் 2020 முதல் குவைத் இராணுவப் படைகளின் தளபதியும் ஆவார். 2020 செப்தெம்பர் 29 அன்று தனது ஒன்று விட்ட சகோதரர் சபா அல்-அகுமது அல்-ஜாபிர் அல்-சபா இறந்ததைத் தொடர்ந்து அவர் அரியணைக்கு உரியவரானார். அல்-சபா குடும்பத்தின் பாரம்பரியத்திற்கு எதிராக நவாப் 2006 பெப்புருவரி 7 அன்று பட்டத்து இளவரசராக பரிந்துரைக்கப்பட்டார். அதன்படி அமீர் அலுவலகமும் பட்டத்து இளவரசர் அலுவலகமும் அல்-ஜாபிர், அல்-சாலிம் மரபுகளுக்கு இடையில் மாற்றாக இருக்க வேண்டும்.
# நவாபு அல்-அகுமது அல்-ஜாபிர் அல்-சபா

## ஆரம்ப கால வாழ்க்கையும் கல்வியும்

சைகு நவாப் அல்-அகமது அல்-ஜாபிர் அல்-சபா 1937 ஆம் ஆண்டு யூன் மாதம் 25 ஆம் நாள் பிறந்தார். அவர் குவைத்தின் 10 வது ஆட்சியாளரான சைகு அகுமது அல்-ஜாபிர் அல்-சபாவின் மகன் ஆவார். குவைத்தில் உள்ள பல்வேறு பள்ளிகளில் படித்தார்.
# நவாபு அல்-அகுமது அல்-ஜாபிர் அல்-சபா

## தொழில்

சைகு நவாப் சபா சபையின் மிக மூத்த சேவை உறுப்பினர்களில் ஒருவராக உள்ளார். மேலும் 58 ஆண்டுகளுக்கும் மேலாக பல்வேறு பொறுப்புக்களில் குவைத்துக்கு சேவை செய்து வருகிறார். 25 வயதில், இவர் 1962 ஆம் ஆண்டு பெப்புருவரி 21 ஆம் நாள் ஹவல்லியின் ஆளுநராக நியமிக்கப்பட்டு 1978 மார்ச்சு 19 வரை பதவியில் இருந்தார். 1978 ஆம் ஆண்டு அவர் உள் துறை அமைச்சர் பதவியை ஏற்றுக்கொண்டார் மேலும் அவர் பாதுகாப்பு அமைச்சராக நியமிக்கப்பட்ட 1988 ஜனவரி 26 வரை இந்தப் பதவியை வகித்தார். குவைத் விடுதலையைத் தொடர்ந்து, சைகு நவாப் 1991 ஏப்ரல் 20 அன்று தொழிலாளர், சமூக விவகாரங்களுக்கான செயல் அமைச்சராக நியமிக்கப்பட்டு 1992 ஒற்றோபர் 17 வரை பதவியில் இருந்தார்.  
1994 ஆம் ஆண்டு ஒற்றோபர் 16 அன்று சைகு நவாப் குவைத்தின் தேசிய காவலர் படையின் துணைத் தலைவராக நியமிக்கப்பட்டு 2003 வரை அந்தப் பதவியில் இருந்தார். அதே ஆண்டு சைகு நவாப் மீண்டும் உள் துறை அமைச்சர் பதவியைப் பொறுப்பேற்றுக் கொண்டார். அது முதல் 2003 ஆம் ஆண்டு ஒற்றோபர் 16 ஆம் நாள் குவைத்தின் துணைப் பிரதமர் பதவியையும் உள் துறை அமைச்சர் பதவியையும் ஏற்றுக்கொள்ள அமீரிய ஆணை வழங்கப்படும் வரை இந்தப் பொறுப்பில் இருந்தார்.